Diari Oficial de la Generalitat Valenciana


Sumari del DOGV 8949, del 11-11-2020 (2020/9363)

RESOLUCIÓ de 2 de novembre de 2020, de la Presidència de la Generalitat, per la qual s'aprova la creació i la classificació en classe tercera del lloc de Secretaria de la Mancomunidad Intermunicipal Albalat de la Ribera-Polinyà de Xúquer.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8949

Data del DOGV
:   11-11-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/9363


Data del document
:   02-11-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 2 de novembre de 2020, de la Presidència de la Generalitat, per la qual s'aprova la creació i la classificació en classe tercera del lloc de Secretaria de la Mancomunidad Intermunicipal Albalat de la Ribera-Polinyà de Xúquer. [2020/9363]  
Segons certifica la Secretaria de la Mancomunitat Intermunicipal d'Albalat de la Ribera-Polinyà de Xúquer, el Ple de la Mancomunitat, en sessió extraordinària, de 26 de febrer de 2020, acordà, per unanimitat de les persones membres presents, sol·licitar la creació i classificació en classe tercera del lloc de Secretaria-Intervenció, així com l'exempció del manteniment d'aquest lloc, motivada pel volum de serveis i de recursos insuficients de la Mancomunitat, la qual únicament es dedica al servei de recollida de residus sòlids dels municipis mancomunats, i no hi té consignació pressupostària adient ni suficient per al lloc.  
  
En els apartats quart i cinqué de la part dispositiva del mencionat acord plenari s'expressa el següent:  
«Quart. D'acord amb l'article 32 de la Llei 21/2018, de 16 d'octubre, de mancomunitats de la Comunitat Valenciana, mentre es cree i classifique per l'òrgan autonòmic competent el mencionat lloc, aquestes funcions poden ser exercides per algun funcionari o funcionària amb habilitació de caràcter nacional d'algun dels municipis que integren la mancomunitat o, en defecte d'això, funcionari amb habilitació nacional d'una entitat local no integrant d'aquesta, prèvia designació pel ple d'aquesta.[...]  
Cinqué. Una vegada eximida l'obligació del lloc de Secretària-Intervenció, se sol·licita que aquestes funcions siguen proveïdes mitjançant l'acumulació d'un funcionari de carrera d'Administració local amb habilitació de caràcter nacional, de conformitat amb l'article 50 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional».  
Consta en l'expedient l'edicte publicat en el Butlletí Oficial de la Província de València número 55, de 20 de març de 2020, relatiu a l'aprovació definitiva del pressupost general de la Mancomunitat Intermunicipal d'Albalat de la Ribera-Polinyà de Xúquer per a l'exercici 2020.  
L'article 32.1 de la Llei 21/2018, de 16 d'octubre, de la Generalitat, de mancomunitats de la Comunitat Valenciana estableix: «En totes les mancomunitats haurà d'existir, almenys, un lloc de treball, al qual correspondrà, l'exercici de les funcions públiques necessàries previstes en la legislació bàsica de règim local.  
Fins que l'òrgan autonòmic competent cree i classifique el lloc esmentat, aquestes funcions les pot exercir algun funcionari o alguna funcionària amb habilitació de caràcter nacional d'algun dels municipis que integren la mancomunitat o, si no n'hi ha, funcionari amb habilitació nacional d'una entitat local no integrant d'aquesta, amb la designació prèvia pel ple d'aquesta.»  
L'article 8, apartat 1, del Reial decret 128/2018, de 17 de març, pel qual es regula el règim jurídic dels funcionaris d'Administració local amb habilitació de caràcter nacional regula la classificació de les secretaries de les entitats locals per les comunitats autònomes en primera, segona o tercera classe, segons la seua població i pressupost, i disposa que es classificaran en classe tercera les secretaries d'ajuntament de municipis de població inferior a 5.001 habitants el pressupost de les quals no excedisca dels 3.000.000 d'euros; i en l'apartat 2 del mencionat article s'estableix que «les secretaries de comarques, àrees metropolitanes, mancomunitats de municipis i altres entitats locals es classificaran en alguna de les classes assenyalades en l'apartat anterior, per la comunitat autònoma, sobre la base de les seues característiques pròpies».  
Hi és aplicable l'article 10, apartats 2 i 3, del Reial decret 128/2018, de 17 de març, que regula les exempcions de l'obligació de crear o mantindre llocs propis, reservats a personal funcionari d'Administració local amb habilitació de caràcter nacional.  
Vistos els antecedents indicats, i en virtut del que es disposa en els articles 164 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en els articles 3, 13, 14 i 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Crear el lloc de Secretaria de la Mancomunitat Intermunicipal d'Albalat de la Ribera-Polinyà de Xúquer i classificar-lo en classe tercera com reservat a personal funcionari d'Administració local amb habilitació de caràcter nacional de la subescala de secretaria-intervenció.  
  
  
Segon  
Eximir a la Mancomunitat Intermunicipal d'Albalat de la Ribera-Polinyà de Xúquer del sosteniment del lloc de Secretaria.  
  
Tercer  
Les funcions reservades s'exerciran mitjançant el sistema d'acumulació de funcions a personal funcionari d'Administració local amb habilitació de caràcter nacional d'una altra entitat local.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 2 de novembre de 2020.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.